cyanic-selkie/wikianc huggingface dataset:
Suomen–Neuvostoliiton rauhan ja ystävyyden seura
Historia
Pääministeri Risto Ryti keskusteli Ryömän kanssa seuran tulevaisuudesta. Hän antoi seuran jatkaa toimintaa sillä ehdolla, että seurasta poistettaisiin kommunistit ja se lieventäisi kannanottoja. Samaan aikaan muun muassa Helsingin Sanomat hyökkäsi seuran toimintaa vastaan ja mustamaalasi sitä järjestelmällisesti esittelemällä sen toimintaa kielteiseen sävyyn. Heinäkuun puolenvälin aikoihin Ryömää ja Vileniusta syytettiin kapinallisen julkaisun levittämisestä eli eduskunnan puhemiehelle lähetetystä kirjeestä. Heinäkuun loppupuolella Neuvostoliiton suurlähettiläs Ivan Zotov teki vierailuja seuran paikallisosastoihin. Vierailujen jälkeen eri osastot saivat kirjeen, jossa otettiin kantaa Ryömän ja Vileniuksen syytteisiin ja pidettiin niitä provokaationa Neuvostoliittoa vastaan, ja samalla vaadittiin hallituksen eroa. Samaan aikaan eduskunnan puhemies Väinö Hakkila hyökkäsi erään puheen aikana seuran toimintaa vastaa, kun piti toimintaa kumouksellisena, ja myös sosialisteja lähellä oleva lehdistö jatkoi seuran mustamaalaamista. Suomen hallitus asetti selvitysmiehen, joka pyrki pääsemään sopuun seuran johdon kanssa niistä toimista, joilla toimintaa pystyttäisiin jatkamaan. Seuran hallitus kokoontui vankilassa Ryömän ja Vileniuksen johdolla, mutta neuvottelut päättyivät tuloksettomina. Elokuun puoliväliin mennessä vangittiin noin viisikymmentä eri osastojen johtohenkilöä. Syyskuussa Ryömä ja Vilenius saivat lyhyet vankeustuomiot.
Suomen silloisen Moskovan-lähettilään J. K. Paasikiven mukaan Neuvostoliitto otti Suomen–Neuvostoliiton rauhan ja ystävyyden seuran heti suojelukseensa. Neuvostoliiton viralliset sanomalehdet Pravda ja Izvestija julkaisivat hänen mukaansa toistuvasti, joskus jopa päivittäin, väritettyjä, joskus aivan vääriäkin TASSin uutisia mielenosoituksista ja mellakoista, joita seuran järjestämien tilaisuuksien yhteydessä oli esiintynyt. Neuvostoliiton ulkoministeri Vjatšeslav Molotov otti seuran ensimmäisen kerran puheeksi tavatessaan Paasikiven 24. heinäkuuta 1940. Molotov syytti Pravdan ja Izvestijan kirjoituksiin viitaten Suomen hallituksen ministereitä, erityisesti silloista kansanhuoltoministeriä Väinö Tanneria, vihamielisestä asenteesta seuraa kohtaan. Uudessa tapaamisessa Paasikiven kanssa elokuun alussa Molotov toisti syytöksensä Tanneria kohtaan viitattuaan TASSin uutisiin ”Suomen–Neuvostoliiton ystävyysseuran vainoamisesta” ja katsoi, ettei Suomen ja Neuvostoliiton suhteiden parantamiseksi ollut tehtävissä mitään niin kauan kuin Tanner oli ministerinä. Vastauksessaan Paasikivi vakuutti Suomen kansan ja hallituksen tahtovan hyviä suhteita Neuvostoliittoon, mutta katsoi seuran jäsenten esiintymisen aiheuttavan vakavia epäilyjä sen tavoitteista. Molotov puolestaan sysäsi syyn vallankumousta ja miehitystä enteilevistä puheista yksittäisten provokaattorien niskoille.
Seuran toiminta tyrehtyi syksyn 1940 aikana. Max Jakobsonin mukaan tämä johtui paitsi Suomen viranomaisten toimenpiteistä, myös Neuvostoliiton asenteesta. Suomi ja natsi-Saksa solmivat saksalaisten joukkojen kauttakulkusopimuksen syyskuussa 1940, mikä vaikutti välittömästi Neuvostoliiton suhtautumiseen Suomeen. Oireellista oli, että neuvostolehdistö lakkasi kirjoittamasta seuran toiminnasta ja ylipäänsä Suomen sisäisistä oloista elokuun lopulla 1940, eikä ulkoministeri Molotov enää ottanut seuraa puheeksi keskusteluissaan Suomen Moskovan-lähettilään Paasikiven kanssa. Muistelmissaan Paasikivi on arvellut Neuvostoliiton antaneen seuralle ohjeet vähemmän mielenosoitukselliseen esiintymiseen havaittuaan, ettei Suomen kansaa ollut mahdollista murtaa sisältäpäin.
Helsingin raastuvanoikeus julisti järjestön laittomaksi 23. joulukuuta 1940, ja seura lopetti toimintansa 29. tammikuuta 1941. Turun hovioikeus piti 7. huhtikuuta 1941 antamallaan tuomiolla voimassa raastuvanoikeuden päätöksen, ja korkein oikeus vahvisti sen 31. lokakuuta 1941.
Nelson Riddle
thumb|Nelson Riddle vuonna 1958. Nelson Smock Riddle, Jr. (1. kesäkuuta 1921 – 6. lokakuuta 1985) oli yhdysvaltalainen orkesterinjohtaja ja sovittaja, jonka ura kesti 1940-luvun lopulta 1980-luvun alkuun. Riddle tunnetaan kenties parhaiten 1950-luvun Capitol Recordsille tekemistään töistä, tyypillisesti jazzahtavista big band -tyylisistä sovituksista Frank Sinatran, Dean Martinin, Nat King Coleen, Judy Garlandin, Peggy Leen, Louis Priman ja Keely Smithin kaltaisille artisteille. Myöhemmin hänen palveluksiinsa turvautuivat Ella Fitzgerald, Shirley Bassey, Matt Monro, Linda Ronstadt ja monet muut.
Riddle teki myös paljon musiikkia 1960-luvun televisiosarjoihin, kuten Valtatie 66 (Route 66) ja Batman.
Andy Goram
Andrew Lewis Goram (13. huhtikuuta 1964 Bury, Lancashire, Englanti – 2. heinäkuuta 2022 ) oli skotlantilainen jalkapalloilija, joka pelasi maalivahtina. Uransa Goram aloitti Oldham Athleticissa ja Hibernianissa, mutta parhaiten hänet muistetaan Rangersista 1990-luvulla. Vuonna 2001 Rangersin kannattajat äänestivät hänen joukkueen kautta aikojen parhaaksi maalivahdiksi.
Rangersin aikojen jälkeen hän pelasi muissa seuroissa, tunnetuimpana Motherwell, josta hän oli lainassa Manchester Unitediin. Goram harrasti myös krikettiä pelaten neljä ottelua Skotlannin maajoukkueessakin.
Goram pelasi myös krikettiä ja edusti Skotlantia lajin maajoukkuetasolla.
Toukokuussa 2022 Goramin uutisoitiin sairastavan terminaalivaiheessa olevaa ruokatorven syöpää, johon hän menehtyi.
Korvafasaanit
Korvafasaanit (Crossoptilon) ovat Kiinassa esiintyvä aitokanojen heimoon kuuluva uhanalainen lintusuku.
Koko ja ulkonäkö
Korvafasaaneja tunnetaan neljä lajia: valkokorvafasaani (Crossoptilon crossoptilon), sinikorvafasaani (C. auritum), ruskokorvafasaani (C. mantchuricum) ja harmaakorvafasaani (C. harmani). Suurin niistä on ruskokorvafasaani, jonka pituus on hieman vajaa metri ja paino 1 450–2 475 grammaa. Koiraat ovat huomattavasti naaraita suurikokoisia. Koirailla on pitkä, tuuhea pyrstö ja punaiset heltat. Väritykseltään ne ovat pääosin harmaa-musta-valkoisia.
Esiintyminen
Korvafasaaneja esiintyy Kiinan sisäosissa. Lajeista harvinaisin on ruskokorvafasaani, jota esiintyy Pekingin lounaispuolella. Sinikorvafasaani elää aivan Kiinan keskiosissa ja se on kolmesta lajista runsain. Valkokorvafasaanin elinalue on etelämpänä Sichuanissa ja Yunnanissa. Korvafasaaneja tarhataan jonkin verran eri puolilla maailmaa.
Elinympäristö
Ruskokorvafasaani elää vuoristometsissä.
Lisääntyminen
Korvafasaanien pesä on maassa. Munia on 4–8, joita naaras hautoo 24–28 päivää.
Ravinto
Ruskokorvafasaani syö erityisesti tyrnin marjoja.
Antti Kosunen
Antti Kosunen (s. 1965) on suomalainen pääomasijoittaja ja sarjayrittäjä. Hän on ollut mukana teknologiapatenttien lisensointihankkeissa ja osallistunut oikeudenkäynteihin USA:ssa sekä Euroopassa haastaen isoja yrityksiä, kuten esimerkiksi Amazonin ja Nokian.
Hän on entinen QPR software Oyj:n toimitusjohtaja. QPR Software Oyj listattiin Helsingin pörssiin Kosusen toimitusjohtajuuskaudella. Hän oli QPR Softwaren suurin omistaja noin 30 % omistusosuudellaan. Ennen sitä hän toimi European Business Instituten vetäjänä.
Koulutukseltaan Kosunen on kauppatieteiden maisteri Helsingin kauppakorkeakoulusta.
Radio Mikkeli
Radio Mikkeli oli suomalainen paikallisradio, joka kuului Mikkelin ja sen lähikuntien alueella taajuudella 104,2 MHz. Radio Mikkelin omisti porilainen Mediatakojat Oy.
Radio Mikkelistä tuli lähetyksiä arkipäivisin klo 6.30–18.00. Uutiset ja sää puolen tunnin välein välillä 6.30–9.00 ja tasatunnein 9.00–18.00.
Studio ja toimitus sijaitsi Raatihuoneenkadulla.
Radio Mikkeli selosti kausilla 2017-2018 ja 2018-2019 Mikkelin Jukurien Liiga-pelit.
Kanavan toiminta päättyi toukokuun 2020 lopussa ja sen tilalla jatkoi Radio City.
Dietmar Hamann
thumb|Dietmar Hamann Dietmar "Didi" Hamann (s. 27. elokuuta 1973 Waldsassen, Baijeri, Saksan liittotasavalta) on saksalainen jalkapalloilija, pelipaikaltaan keskikenttäpelaaja.
Hamann aloitti aikuisten uransa FC Wacker Münchenin joukkueessa. 1989 hän siirtyi Bayern Müncheniin, missä hän voitti kahdesti Saksan mestaruuden (1993/94 ja 1996/97), UEFA-cupin (1995/96), Saksan liigacupin (1997/98) ja Saksan Cupin (1997/98). Kaudeksi 1998/99 hän siirtyi Englantiin Newcastle Unitediin, missä hän pelasi vain yhden kauden ennen siirtymistään Liverpooliin. Liverpoolissa Hamann voitti Liigacupin kahdesti (2000/01 ja 2002/03), FA Cupin (2000/01), UEFA-cupin (2000/01), Mestarien liigan (2004/05) ja UEFA Super Cupin (2005/06). Kaudeksi 2006/2007 Hamann siirtyi Manchester Cityyn, jossa pelasi kevääseen 2009 saakka.
Toukokuussa 2010 Hamann allekirjoitti yksivuotisen pelaajavalmentajasopimuksen MK Donsin kanssa. Hän päätti pelaajauransa helmikuussa 2011, jolloin siirtyi apuvalmentajaksi Leicesteriin. Hän toimi Stockport Countyn managerina saman vuoden heinäkuusta marraskuuhun.
Saksan maajoukkueessa Hamann pelasi vuosina 1997–2005 kaikkiaan 59 maaottelua, joissa teki viisi maalia. Hän oli joukkueessa voittamassa hopeaa 2002 MM-kisoista. Hän pelasi myös MM-kilpailuissa 1998 sekä EM-kilpailuissa 2000 ja 2004.
Erin Andrews
pienoiskuva|240px|oikea|ESPN reportteri Erin Andrews Georgia Tech vastaan Virginia Tech pelissä vuonna 2007. Erin Jill Andrews (s. 4. toukokuuta 1978 Lewiston, Maine) on yhdysvaltalainen urheilu-uutisten toimittaja ja selostaja Fox Sports-kanavalla. Hän toimii samalla juontajana yhdysvaltalaisessa Dancing with the Stars -tanssikilpailussa ABC-kanavalla. Aikaisemmin Andrews toimi urheilutoimittajana ESPN-kanavalla ja juontajana ABC:n Good Morning America -ohjelmassa.
Nuoruus
Erin syntyi Lewistonissa Paula ja Steven Andrewsille. Hänellä on pikkusisko nimeltä Kendra.
Andrews sai Bachelor of Arts-tutkinnon Floridan yliopistosta vuonna 2000.
Ura
Vuonna 2000 Andrews aloitti toimittajanuran freelancerinä Fox Sports Floridan kanavalle. Vuosina 2001 ja 2001 hän toimi Tampa Bay Lightningin pelien toimittajana Sports Sunilla. 2002–2004 vuosina Andrews oli Turner Southin studioemäntä ja toimittaja Atlanta Braves, Atlanta Thrashers ja Atlanta Hawks seuroille.
Vuonna 2004 Andrews siirtyi ESPN-kanavalle urheilutoimittajaksi.
Hänestä tuli nopeasti internet-sensaatio kauneutensa vuoksi. Playboy on valinnut Andrewsin Amerikan seksikkäimmäksi urheilutoimittajaksi vuosina 2007 ja 2008 hänen työskennellessään ESPN-televisiokanavalla.
Vuonna 2010 hän otti osaa yhdysvaltalaiseen Dancing with the Stars tv-kisaan parinaan Maksim Chmerkovskiy, jossa he sijoittuivat lopulta kolmanneksi.
Vuonna 2012 Andrews siirtyi ESPN-kanavalta Fox Sportsille. Hänestä tuli Fox College Football uutisosion ensimmäinen juontaja.
Andrews korvasi Brooke Burken Dancing with the Starsin 18. kauden juontajana vuonna 2014.
Yksityiselämä
Joulukuusta 2012 lähtien Andrews on seurustellut jääkiekkoilija Jarret Stollin kanssa. Pari meni kihloihin joulukuussa 2016.
Alastonvideo
Vuonna 2009 internetiin vuodettiin salaa kuvattu alastonvideo Andrewsista. Suuren mediahälyn takia hän pakeni Meksikoon. Palatessan yhdysvaltoihin hän myönsi olevansa henkilö videolla, ja että se on kuvattu salaa. FBI onnistui jäljittämään salakuvaajan, Michael Barrettin ja hän sai 2,5 vuoden vankilatuomion.
Farmakologia
Farmakologia (, lääke tai myrkky ja logos, oppi) on lääketieteen ala, joka tutkii lääkeaineiden vaikutuksia elimistöön, elimistön vaikutuksia lääkeaineisiin ja elimistön fysiologiaa ja biokemiaa siltä osin, kuin se on olennaista lääkeaineiden vaikutusten ymmärtämiselle. Farmakologian suomenkielisenä vastineena on käytetty sanaa lääkeaineoppi, mutta se ei ole vakiintunut.
Farmakokinetiikka
Farmakokinetiikka käsittelee elimistön vaikutusta lääkeaineisiin eli lääkeaineiden imeytymistä elimistöön, jakautumista elimistön eri osiin, aineenvaihduntaa ja erittymistä pois elimistöstä.
Lääkkeiden kulku elimistössä alkaa imeytymisvaiheesta (absorptio). Farmakokineettisesti ruoansulatuskanavassakin olevat lääkkeet ovat vielä elimistön ulkopuolella. Imeytymisnopeuteen ja -osuuteen (hyötyosuus) vaikuttavat lääkkeen antotapa ja lääkeaineen ja -valmisteen kemialliset ominaisuudet. Esimerkiksi kurare menee ruoansulatuskanavan läpi imeytymättä, mikä mahdollisti sen käytön myrkkynuolimetsästyksessä; eläin pysähtyi, mutta saalis ei ollut syötäessä myrkyllinen.
Lääkeaineen jakautumisvaihe (distribuutio) on myös tärkeä aineen eri kudospitoisuuksien kannalta. Jakautumiseen ja kudoshakuisuuteen vaikuttavat muun muassa lääkkeen rakenne, koko, rasvaliukoisuus ja varaus, sitoutuminen plasman ja kudosten rajapintojen molekyyleihin sekä lääkeaineita siirtävät transportteriproteiinit. Esimerkiksi penisilliinit eivät jakaudu riittävästi aivokudokseen, mikä rajoittaa niiden hyötyä ja käyttöä keskushermoston infektioissa, mutta toisaalta myös suojaa keskushermostoa penisilliinin haitoilta.
Aineenvaihduntavaiheessa (metabolia) elimistö muokkaa lääkeainetta, erityisesti maksan entsyymijärjestelmässä, ja lopulta eritysvaiheessa (eksreetio) lääkeaine ja sen aineenvaihduntatuotteet (metaboliitit) erittyvät virtsan ja sapen kautta ulos elimistöstä. Näihin vaiheisiin vaikuttavat ennen kaikkea maksan ja munuaisten suorituskyky.
LADME-mallissa ensimmäiseksi vaiheeksi erotetaan vielä lääkeaineen vapautumisvaihe (liberaatio) elimistön ulkopuolella. Vapautumiseen voidaan vaikuttaa annostelumenetelmillä, kuten hitaasti lääkeainetta suolessa vapauttavalla depottabletilla.
Farmakodynamiikka
Farmakodynamiikka on farmakologian keskeisin alue, joka selvittää lääkeaineiden vaikutusmekanismeja koko elimistön tasolta molekyylitasolle saakka.
Lääkeaineet voivat olla vaikutusmekanismeiltaan kaikkea hyvin spesifisestä hyvin laaja-alaiseen. Kemiallisesti spesifi lääkeaine sitoutuu vain yhteen molekyyliin ja biologisesti spesifisellä lääkeaineella on vain yhdenlainen biologinen vaikutus.
Lääkkeiden vaikutuskohteista eniten on tutkittu lääkeaineiden vaikutuksia erilaisiin reseptoreihin eli proteiineihin, jotka välittävät eri mekanismeilla aineiden (ligandien) vaikutuksia soluihin. Reseptoreihin kuuluvat G-proteiinikytkentäiset repseptorit, ionikanavat, entsyymireseptorit ja tumareseptorit. Lääkkeet voivat kuitenkin vaikuttaa myös muun muassa pienten molekyylien, ionien ja mikrobien välityksellä. Lääkkeiden vaikutusmekanismeihin liittyy usein myös elimistön luontaiset ligandit, entsyymit ja kuljetusproteiinit, proteiinien synteesi, kuljetus ja hajotus sekä signaalien välitys, integraatio ja vahvistus.
Monet lääkeaineet vaikuttavat esimerkiksi autonomisen hermoston välittäjäaineiden toimintaan. Sympaattisen hermoston toimintaa stimuloivaa vaikutusta kutsutaan adrenergiseksi ja parasympaattista stimuloivaa kolinergiseksi. Vastaavasti antikolinergiset lääkkeet estävät parasympaattisen hermoston välittäjäaineiden toimintaa. Muihin välittäjäaineisiin kohdistuvia vaikutuksia autonomisessa hermostossa taas on kutsuttu purinergisiksi (NANC, engl. non-adrenergic-non-cholinergic).
Lääkevaikutus edellyttää tavallisesti kemiallista sitoutumista. Sidos voi rakenteeltaan olla kovalenttisidos, vetysidos, ionisidos, hydrofobinen sidos tai van Der Waalsin sidos. Sitoutuminen voi olla sitoutumiskohdaltaan primaaria tai allosteerista ja sidoksen pysyvyydeltä kilpailevaa tai syrjäytymätöntä. Syrjäytymätönkin sitoutuminen voi olla vaikutukseltaan vain osittaista eli partiaalista. Luonnollisen ligandin mukaista vaikutusta reseptoriin kutsutaan agonismiksi ja vastaista antagonismiksi. Nämä ominaisuudet määrittävät lääkeaineen ja reseptorien välisen dynamiikan.
Lääkkeiden yhteisvaikutukset ja toleranssi voivat syntyä farmakodynaamisilla tai farmakokineettisillä mekanismeilla.
Farmakogenetiikka
Farmakogenetiikka tutkii perinnöllisten tekijöiden merkitystä lääkeaineiden kulkuun, aineenvaihduntaan ja vaikutuksiin. Tähän kuuluu esimerkiksi eri ihmisten väliset metabolianopeuden erot, jotka voivat johtaa joko myrkytyksiin tai lääkehoidon tehon laskuun. Idiosynkrasialla tarkoitetaan epätyypillisiä lääkereaktioita, joita on pyritty selittämään ja ennustamaan farmakogenetiikan keinoin.
Toksikologia
Toksikologia on oppi kemiallisten yhdisteiden haitallisista vaikutuksista. Toksikologia tutkii kaikkia kemiallisia aineita, mutta lääkeainetoksikologia on sen keskeinen osa. Historiallisesti toksikologia on monessa maassa alkanut nimenomaan lääkeaineiden toksisuuden tutkimisesta.
Kaikki lääkkeet, kuten muutkin aineet, ovat liian suurina annoksina myrkyllisiä. Siksi kaikista uusista lääkeaineista pyritään selvittämään tarkoin haittoja aiheuttavat annokset monin erilaisin keinoin. Tämä varhain ennen uusien lääkkeiden myyntiä aloitettu lääketoksikologinen tutkimus on keskeinen osa lääketurvallisuutta ja lääketutkimusta.
Matemaattiset mallit
Matemaattiset mallit ovat hyödyllisiä myös farmakologiassa esimerkiksi farmakokinetiikassa, jossa lääkkeen kulkua elimistön läpi voidaan kuvata ja ennustaa täsmällisesti erilaisten tilamallien avulla ja farmakodynamiikassa, jossa ligandien ja reseptoreiden välistä dynamiikkaa voidaan kuvata matemaattisesti.
Lääkekehitys
Lääkekehityksessä käytetään lisäksi muun muassa seuraavia menetelmiä :
Geeniteknologia
Geeniteknologia on viime vuosina tullut hyvin keskeiseksi tutkimusalueeksi, ja monet uudet lääkkeet ovat geeniteknologialla tuotettuja, esimerkiksi insuliinit ja monet uudet syöpälääkkeet.
Geeniterapiassa tehdään geeninsiirto somaattisiin soluihin virusvektorin (retrovirukset, adenovirukset, herpes simplex, lentivirukset), plasmidin, kultapartikkelin, liposomin tai DNA-proteiini-kompleksin avulla. Lääkkeiden annostelujärjestelmistä on tutkimuksessa ollut muun muassa kimeeriset proteiinit, nanopartikkelit, helmet, kuidut ja solut. Geeniterapian haasteina ovat muun muassa immunogeenisuus, kudoshakuisuuden säätelyn vaikeus ja geenin virheelliseen sijoittumiseen liittyvät insertiovaikutukset, esimerkiksi jonkin tärkeän geenin promoottorin inaktivaatio.
Muihin mahdollisiin geneettisiin menetelmiin kuuluvat antisenseoligonukleotidit, ektooppinen proteiinin tuotanto, geenirokotus, geenivirheiden korjaaminen ribotsyymeillä tai oligonukleotideilla, mikroRNA ja muokattu RNA.
Luonnonkansat ja antiikki
Lääkkeiden historia on paljon kirjoitettua historiaa vanhempi. Lääkkeet saatiin luonnosta ja niiden käyttöön erikoistuivat papit ja poppamiehet. Ainakin 5 000 vuotta sitten käytettiin Kiinassa Ma Huang -rohdosta, jota saatiin Ephedra vulgaris -kasvista ja jonka osoitettiin 1920-luvulla sisältävän efedriiniä. Vanhin tunnettu lääkkeiden valmistus- ja annosteluohjeisto on sumerilaisten Mesopotamiassa käyttämä noin vuodelta 2200 eaa. Ehkä tunnetuin historiallinen reseptikokoelma on Egyptistä noin vuodelta 1550 eaa. peräisin oleva Ebersin papyrus, jossa on satoja ohjeita. Sen ohjeet periytyvät todennäköisesti monilta aikaisemmilta vuosisadoilta.
Luonnonkansojen lääkintätaito perustui luonnosta kerättyihin rohdoksiin, joista on usein löytynyt myös tehokkaita aineita. Käyttö perustui kuitenkin suurelta osin myös uskomuksiin, joita vahvistivat taikamenot. Onnistuminen jäi sattumanvaraiseksi, kun tautien luonnetta ei tunnettu ja toisaalta vaikuttavien aineiden pitoisuudet saattoivat vaihdella valmisteissa hyvin paljon, niin että annos muodostui melko sattumanvaraisesti. Monia nykyajan lääkeaineita on eristetty vuosituhansia käytetyistä luonnonlääkkeistä ja myrkyistä. Tyypillinen esimerkki on Etelä-Amerikan intiaanien nuolimyrkkynä käyttämä kurare, joka halvaannuttaa lihakset ja jota on siksi käytetty anestesian aikana lihasrelaksaatioon.
Alan kehityksen käytännöllisesti katsoen pysäytti kreikkalainen Galenos (131–201), joka yhdisteli siihenastisen tiedon lukuisiin kirjoihinsa, ja hänen arvovaltansa pysyi käytännössä muuttumattomana renessanssiaikaan saakka. Kasvikunnasta saatuja uutteita kutsutaan edelleenkin usein galeenisiksi valmisteiksi.
Tieteen vähittäinen tulo
Keskieurooppalainen Paracelsus hylkäsi 1500-luvulla Galenoksen opit ja ryhtyi hoitamaan tauteja yksinkertaisilla aineilla, muun muassa metalliyhdisteillä. Hän valmisti myös tinktuuroita, muun muassa oopiumitinktuuraa, vielä 1900-luvullakin käytetyillä menetelmillä. Hän oli aikaansa edellä, ja hänen jälkeensä lääkehoito alkoi kehittyä vasta, kun ihmisen fysiologiaa ruvettiin ymmärtämään entistä paremmin, esimerkiksi William Harvey selvitti 1628 verenkierron periaatteen. William Withering (1741–1799) sai eräältä kansanparantajalta pariakymmentä rohdosta käsittävä reseptin, joka auttoi "vesipöhöön". Withering löysi rohdosten joukosta rohtosormustinkukan (Digitalis purpurea), ja tästä alkoi digitalisglykosidien edelleen jatkuva käyttö muun muassa turvotuksia aiheuttavan sydämen vajaatoiminnan hoidossa. Tämä on tyypillinen esimerkki siitä, kuinka kansanparannuksessa tehokkaat ja tehottomat ainekset sekoittuivat keskenään.
Varsinaisen nykyaikaisen kokeellisen tutkimuksen farmakologiassa aloittivat ranskalaiset Francois Magendie ja hänen oppilaansa Claude Bernard (1815–1878), jotka tutkivat muun muassa myrkyllisiä aineita fysiologiaan kohdistuvan tutkimuksensa ohessa. Bernard pystyi muun muassa osoittamaan, että intiaanien nuolimyrkky kurare ei vaikuta hermoon eikä lihakseen, vaan niiden välissä olevaan hermo-lihasliitokseen.
Paul Ehrlich väitti jo 1900-luvun alussa, että lääkkeet eivät voi vaikuttaa, elleivät ne kiinnity kuin mosaiikin palanen sille kuuluvaan paikkaan (reseptoreihin).
Homeopatia
Hyvin erikoinen luku lääketieteen ja farmakologian historiassa on homeopatia. Saksalainen lääkäri Samuel Hahnemann vierasti 1700-luvun vahingollisia lääketieteen hoitoja, kuten suoneniskua, oksettamista ja ulostuslääkkeitä. Hän huomasi kiniinin aiheuttavan kuumetta joillekin potilaille, ja päätteli virheellisesti, että lääkkeet parantavat samanlaisia oireita kuin ne itse aiheuttavat. Nykyään kiniinin aiheuttama kuume tiedetään tyypilliseksi sivuvaikutukseksi. Hahnemann loi kuitenkin koko hoitoajatuksensa tämän havainnon pohjalle. Hän päätyi käyttämään niin pieniä annoksia, ettei lääkeannoksessa ole nykytiedon mukaan ainuttakaan molekyyliä lääkettä. Homeopatia osoittaa selvästi lumevaikutuksen voiman.
Farmakologia Suomessa
Nykyaikaisen farmakologian isä Rudolf Buchheim (1820–1879) oli farmakologian professori Tartossa. Monista hänen oppilaistaan tuli keskeisiä farmakologian kehittäjiä eri maissa, ehkä tunnetuimpana Oswald Schmiedeberg (1838–1921). Suomeen Buchheimin vaikutus ei kuitenkaan Tartosta ulottunut, vaan ensimmäinen nykyfarmakologian edustaja Helsingin yliopistossa oli Yrjö Airila (1887–1949).
Pitkään farmakologiaa edusti Suomessa ainoana Helsingin yliopiston farmakologian professori. Lääketieteen koulutuksen laajentuessa farmakologian professuurit täytettiin myös Turussa (1952), Oulussa (1965), Kuopiossa (1973) ja Tampereella (1975). Farmasiassa se alkoi Helsingissä apulaisprofessuurina (1968) ja professuurina (1975), Eläinlääketieteellisessä korkeakoulussa farmakologian ja toksikologian professuurina (1947). Nykyään Suomen Farmakologiyhdistyksessä on useita satoja jäseniä. Yhdistys järjesti Kuudennen kansainvälisen farmakologian kongressin Helsingissä vuonna 1975, ja tämä merkitsi varsin paljon Suomen farmakologian kansainvälistymiselle ja tunnettuudelle maailmalla.
Furutaka-luokka
Furutaka-luokka oli keisarillisen Japanin laivaston kahden aluksen muodostama raskas risteilijäluokka, jonka alukset valmistettiin vuosina 1922–1926. Luokan molemmat alukset tuhoutuivat toisessa maailmansodassa.
Heroes of Might and Magic III: The Shadow of Death
Heroes of Might and Magic III: The Shadow of Death on The 3DO Companyn julkaiseman ja New World Computingin kehittämän pelin Heroes of Might and Magic III: The Restoration of Erathian toinen jatko-osa. Peli ei ollut niin laaja jatko-osana, kuin ensimmäinen, Armageddon's Blade, mutta sekin sisälsi seitsemän uutta kampanjaa sekä useita muita uudistuksia, kuten tuen force feedback -hiirille.
Tarina
Sandro, epäkuollut velho pyrkii nousemaan Deyjan epäkuolleiden johtoon ja sitä kautta valtaamaan koko maailman. Sitä ennen hänen kuitenkin täytyy saada haltuunsa tietyt taikaesineet joita yhdistelemällä hän voi koota itselleen vieläkin mahtavammat taikakalut. Tähän hän kuitenkin tarvitsee ulkopuolisten apua, jota hän saa velhotar Gemiltä, AvLeeläiseltä metsänvartija Gelulta ja Crag Hack nimiseltä barbaarilta. Lisälevy esittelee myös Yog nimisen velhon tien barbaariksi Krewlodiin. Yog liittyy myöhemmin kolmen muun petetyn sankarin seuraan taistellakseen yhdessä Sandroa vastaan.
Kampanjat käsittelevät taikaesineiden keruuta, Sandron nousua valtaan ja hänen vallastasyöksemistään. Lisälevyn viimeinen kampanja on itse pelin, Restoration Of Erathia, alkusoitto, jossa Sandro luo pohjan Deyjan hyökkäykselle Erathiaan.
Yhdistelmäesineet
Joitakin esineitä voi nyt yhdistää toisiin luodakseen uuden, entistä voimakkaamman esineen, kuten esimerkiksi Sword Guardian Statue, Ring Of The Magi (tarvitaan:cape of conjuring,collar of conjuring,ring of conjuring), Admiral´s hat.
Uudet maatyypit
Peli tuo 8 uutta maatyyppiä lisää, jotka vaikuttavat taikoihin ja liikkumiseen.
Campaign Editor
Tällä työkalulla voit luoda itsellesi kokonaan uusia kampanjoita tarpeesi mukaan. Voit itse kirjoittaa ja päättää tarinan kulun ja kaikki pienimmätkin käänteet; pelin mukana tulee pdf-manuaali, joka auttaa alkuun tämän työkalun kanssa.
Uudet joukot
Lisäosa sisältää 23 uutta yksikköä.
Vahinkoa tuottava vallihauta
Nyt kaupungin valloituksessa vallihauta vähentää joukko-osastojen terveyttä sitä ylittäessä. Tower -kaupungin miinat eivät pysäytä joukkoja, jos ne astuvat niihin, mutta aiheuttavat tuplasti enemmän vahinkoa kuin muiden kaupunkien vallihaudat.
Helos
Helos voi viitata seuraaviin antiikin aikaisiin kaupunkeihin:
Eläköön tuonenkielo
Eläköön tuonenkielo on George Orwellin romaani vuodelta 1936. Kirjassa Orwell kritisoi voimakkaasti aikansa porvarillisuutta ja maallista elämäntyyliä.
Kirjassa päähenkilö Gordon Comstock kyllästyy mainosnikkarin kaupallisuutta palvovaan työhön ja päättää ryhtyä köyhäksi runoilijaksi. Hän julistaa "sodan" rahan jumalaa vastaan ja kehittää teorioita rahan valtavasta merkityksestä. Vastoinkäymisissä Gordonilla on tukenaan rakkaudessaan ehdoton naisystävä Rosemary.
Kalle Lähdesmäki
Kalle Johannes Lähdesmäki (s. 11. marraskuuta 1952 ) on suomalainen yritys- ja järjestöjohtaja, joka toimi pitkään S-ryhmässä ja sitten Minimani-hypermarketketjun toimitusjohtajana. Hän on toiminut Suomen Ampumahiihtoliiton puheenjohtajana vuosina 2006–2010 ja uudelleen vuodesta 2016. Hän sai kauppaneuvoksen arvonimen vuonna 2010. Koulutukseltaan hän on kauppatieteiden maisteri.
Lähdesmäki toimi vuodesta 1985 Etelä-Pohjanmaan Osuuskaupan toimitusjohtajana, puolitoista vuotta myös Suomen Osuuskauppojen Keskuskunnan johtajana, sitten joitakin kuukausia Härmän kuntokeskuksen toimitusjohtajana ja 2006–2013 Minimanin toimitusjohtajana. Hän on toiminut myös Seinäjoen Tangomarkkinoiden puheenjohtajana.
Holger Salin (jalkapalloilija)
Salin pelasi koko uransa HIFK:ssa. Hän oli yksi seuran kantavista voimista, kun HIFK voitti neljä mestaruutta vuosina 1930, 1931, 1933 ja 1937. Salin oli mestaruussarjan paras maalintekijä kausilla 1930 ja 1931. Suomen jalkapallomaajoukkueessa Salin pelasi 22 maaottelua, joissa hän teki 4 maalia.
Assemblies of God
World Assemblies of God Fellowship eli Assemblies of God on vuonna 1914 Arkansasissa perustettu kansainvälinen helluntailainen kirkkokunta. Yhdysvalloissa siihen kuuluu vajaat kolme miljoonaa henkeä (2007), kansainvälisesti noin 60 miljoonaa (2007). Helluntailiikkeen eri oppisuuntauksista Assemblies of God on merkittävin.
Aktiivista lähetystyötä tekevä Assemblies of God -kirkko on levinnyt laajasti eri puolille maailmaa.
Metsätieteet Suomessa
thumb|Metsä on aina ollut tärkeä suomalainen [[luonnonvara.]] Metsätieteet luetaan tavallisesti niin sanottuihin soveltaviin tieteisiin, ja niiden kohteena ovat metsät, niiden toiminta ja käyttö. Alalajeina ovat esimerkiksi metsäekologia, dendrologia, metsämaatiede, metsänhoitotiede, metsäeläintiede, metsäpatologia, suometsätiede, metsäekonomia, puumarkkinatiede, metsä- ja puuteknologia sekä metsänarviointi.
Tutkimus
Itä-Suomen yliopisto metsäekologian tutkimusryhmä on ollut yksi Suomen Akatemian valitsemista tutkimuksen huippuyksiköistä. Ryhmää johtaa akatemiaprofessori Seppo Kellomäki. Helsingin yliopistossa metsätieteissä on tehty huippututkimusta useilla aloilla, esimerkiksi metsien ja ilmakehän vuorovaikutuksen tutkimus yhteistyössä fysiikan laitoksen kanssa.
Metsäntutkimuslaitos (Metla) on metsätieteisiin painottunut valtion tutkimuslaitos. Suomen Metsätieteellinen Seura (perustettu vuonna 1909) edistää metsäntutkimusta Suomessa muun muassa järjestämällä tilaisuuksia, julkaisutoiminnalla sekä ottamalla kantaa ajankohtaisiin kysymyksiin.
Opetus
Metsätieteitä opetetaan Suomessa akateemisella tasolla Helsingin yliopistossa maatalous-metsätieteellisessä tiedekunnassa ja Itä-Suomen yliopistossa (Joensuussa) Luonnontieteiden ja metsätieteiden tiedekunnassa, Metsätieteiden osastolla.
Metsätieteiden opiskelijoita kutsutaan metsäylioppilaiksi tai forsteiksi. Yliopiston metsätieteiden opiskelijoiden pitkäaikaisia ainejärjestöjä ovat Metsäylioppilaat ry ja Joensuun Metsäylioppilaat ry.
Metsätieteitä opiskellaan Helsingin yliopistossa metsätieteiden laitoksella, jonka pääaineita ovat metsien ekologia ja käyttö sekä metsäekonomia ja markkinointi. Näiden pääaineiden alla on yhteensä 13 opintosuuntaa.
Itä-Suomen yliopistossa järjestettävät opintokokonaisuudet:
British Airways
British Airways (BA) on Yhdistyneen kuningaskunnan kansallinen lentoyhtiö ja maan suurin lentoyhtiö lentojen lukumäärän, laivaston koon ja kohteiden lukumäärän perusteella. Matkustajamäärissä yhtiö on toiseksi suurin easyJetin jälkeen.
British Airways on myös yksi maailman suurimmista lentoyhtiöistä, ja se lentää kaikkiin kuuteen maanosaan. Solmukohtia ovat Lontoon Heathrow'n ja Gatwickin lentoasemat. British Airways on maailmanlaajuisen Oneworld-lentoyhtiöallianssin perustajajäsen yhdessä American Airlinesin, Cathay Pacificin, Qantasin ja Canadian Airlinesin kanssa.
Su Lihui
Su Lihui (s. 6. marraskuuta 1985) on kiinalainen naispainija ja moninkertainen arvokisamitalisti.
British Airways
Nykyinen British Airways syntyi keväällä 1974, jolloin kaksi aiemmin erillistä lentoyhtiötä fuusioitui yhdeksi valtio-omisteiseksi lentoyhtiöksi. Vuonna 1987 yhtiö British Airways yksityistettiin osana konservatiivisen hallituksen yksityistämishanketta. Sittemmin yhtiö on laajentunut ostamalla ja sulauttamalla lukuisia yhtiöitä osaksi toimintaansa, viimeisimpänä British Midland Internationalin vuonna 2012. British Airwaysista tuli osa International Airlines Groupia vuonna 2011, kun British Airways ja Espanjan kansallinen lentoyhtiö Iberia muodostivat uuden holdingyhtiön. Yhtiöjärjestelyistä huolimatta molemmat yksiköt jatkavat toimintaa oman brändinsä alla.
Su Lihui
Su on voittanut kahdesti MM-hopeaa ja neljä mitalia Aasian-mestaruuskilpailuista. Painin maailmancupissa hän otti voiton sarjassa 59 kg vuonna 2004 ja vuonna 2001 hän oli sarjassa 55 kg hopealla. Su on vaihdellut painoluokkaansa 55 ja 59 kilogramman välillä, mutta on lähes aina hävinnyt arvokisojen finaaleissa japanilaiselle vastustajalle. Etenkin Saori Yoshida on ollut Sulle kova vastus jättäen tämän neljästi hopeasijalle.
British Airways
British Airwaysin laivaston selkäranka koostuu pitkälti eurooppalaisvalmisteisista Airbus A320 -koneperheen matkustajakoneista, joita yhtiöllä on käytössä yli 150. Kaukolentoverkoston perustana on Boeing 777 -koneperhe, jonka lisäksi yhtiö operoi 12 Airbus A380 -konetta ja yli 30 Boeing 787 Dreamliner -konetta. British Airways modernisoi laivastoaan tilattuaan uusia Boeing 787 -koneita ja Airbus A350 -koneita, jotka liittyivät yhtiön laivastoon 2010-luvun aikana.
Historia
25. elokuuta 1919 Air Transport And Travel suoritti maailman ensimmäisen aikataulutetun kaupallisen lennon Lontoo-Pariisi välillä, koneena De Havilland DH4. Lennolla kuljetettiin yksi matkustaja sekä rahtina sanomalehtiä, kermaa ja hilloa. Tästä katsotaan alkaneen British Airwaysin historia. Vuoden 1921 alussa Daimler Air Hire Limited osti yhtiön, ja se nimettiin uudeksi Daimler Airway Limited yhtiöksi, joka jatkoi lentoja. 31. maaliskuuta 1924 neljä brittiläistä lentoyhtiötä – Instone Air Line, Handley Page Transport, Daimler Airways ja British Air Marine Navigation – yhdistyivät Imperial Airwaysiksi. Yhtiön ensimmäinen lento tapahtui 26. huhtikuuta 1924, koneena de Havilland DH.34, reittinä Lontoo-Pariisi. Myöhemmin Imperial Airways avasi lentoreitit Lontoosta Eurooppaan, Aasiaan ja Afrikkaan. Vuonna 1933 yhtiö teki ensimmäisen lentonsa Australiaan ja avasi reitin Singaporeen. Huhtikuussa 1940 Imperial Airways ja silloinen British Airways Ltd. sulautuivat virallisesti kansalliseksi lentoyhtiöksi, British Overseas Airways Corporationiksi (BOAC).
1940-luku
Sodan jälkeen rajoitukset loppuivat ja BOAC jatkoi lentoja kaikille mantereille lukuun ottamatta Etelä-Amerikkaa ja Karibiaa, jonne lensi BOAC:stä eronnut British South American Airways. Tämä yhtiö liittyi takaisin BOAC:hen vuonna 1949. Manner-Euroopan ja kotimaan lentoja hoiti uusi kansallinen lentoyhtiö British European Airways (BEA). Alun perin BOAC:lla oli ollut vaatimus ostaa vain brittiläisiä lentokoneita, mutta heinäkuussa 1946 se sai luvan tilata amerikkalaisia Lockheed Constellation -koneita, koska Atlantin ylitysreitille ei ollut saatavilla sopivaa brittiläistä lentokonetta, ja BOAC:n laivasto oli jo pääosin vanhentunut. Samana vuonna yhtiö avasi reitin New Yorkiin uusilla koneilla, joka muuttui säännölliseksi 1950. 1940-luvun loppupuolella yhtiö lopetti lentoveneiden käytön ja avasi paljon uusia kohteita Eurooppaan, Pohjois-Amerikkaan, Aasiaan ja Afrikkaan.
1950-luku
Vuonna 1952 BOAC lensi maailman ensimmäisen kaupallisen suihkukonelennon De Havilland Cometilla Lontoosta Johannesburgiin viiden välilaskun kanssa. 10 760 kilometrin lento kesti 23 tuntia ja 36 minuuttia, joka oli vain puolet ajasta, joka matkaan oli aiemmin kulunut. Se otti Cometit käyttöön myös Aasian lennoille, mm. Tokioon. Myöhemmin koneet asetettiin kuitenkin lentokieltoon vuonna 1953-1954 tapahtuneiden onnettomuuksien seurauksena, joiden syyksi osottautui metallin väsyminen. Vuonna 1956 yhtiö allekirjoitti sopimuksen 15 Boeing 707-400 tilauksesta ja vastaanotti ensimmäisen Douglas DC-7 koneen ja aloitti sillä lennot New Yorkiin ja San Franciscoon.
Vuonna 1958 yhtiö esitteli uuden turistiluokan ja sai ensimmäiset Comet 4 -koneet, joilla tehtiin ensimmäinen Atlantin ylitys suihkumootterilla varustetulla lentokoneella. BOAC luopui Lockheed Constellation- koneista ja aloitti lennot Montrealiin ja Tokioon Comet 4 -koneilla. Vuonna 1959 sai ensimmäiset Vickers Viscount -koneet ja teki ensimmäisen maailmanympärilentonsa. pienoiskuva|Yhtiön Comet 4 [[Manchesterin lentoasema|Manchesterin lentoasemalla vuonna 1963.]]
1960-luku
Vuonna 1960 BOAC sai ensimmäiset Boeing 707-400 koneet, joilla aloitettiin lennot Lontoosta Kanadaan, Los Angelesiin, Zürichiin, Tel Aviviin ja Teheraniin sekä lennot San Franciscosta Hongkongiin ja Tokioon. Vuonna 1963 yhtiö aloitti viikottaiset lennot Uuteen-Seelantiin Comet 4:llä sekä lopetti lennot Los Angelesiin. Vuonna 1964 BOAC sai ensimmäiset Vickers VC-10 koneet ja 1965 se lopetti Comet 4 koneiden käytön, mutta kone jatkoi vielä palvelua BEA:lla. Kesäkuussa 1965 BEA vastaanotti ensimmäiset De Havilland Tridentit, jolla suoritettiin maailman ensimmäinen kaupallinen automaattilaskeutuminen. Vuosina 1964/65 BOAC kuljetti miljoona matkustajaa ja lensi lähes 200 kohteeseen. Vuotta myöhemmin yhtiö tilasi Boeing 747-100 -koneita. pienoiskuva|BOAC:n Vickers VC-10
Year One
Year One voi tarkoittaa ainakin seuraavia:
British Airways
1970-luku
Syyskuussa 1970 Palestiinan vapautuksen kansanrintaman (PFLP:n) jäsenet kaappasivat BOAC:n VC-10:n, joka oli matkalla Bombaysta (nykyisestä Mumbaista) Lontooseen. Kone pakotettiin laskeutumaan kahden muun koneen kanssa PFLP:n hallussa olleelle Dawsonin Fieldille, joka sijaitsi Zarqan kaupungissa, Jordaniassa. Kun lentokoneet olivat tyhjät matkustajista, PFLP:n jäsenet räjäyttivät koneet. Kaappaus tehtiin, koska PFLP:n lentokonekaappari Leila Khaled oli pidätettynä Britanniassa.
Kun ensimmäinen Boeing 747-100 saapui yhtiölle huhtikuussa 1970, lentäjät kieltäytyivät lentämästä niillä, ellei heille myönnetty palkankorotusta. Yhtiö kieltäytyi ja lentokoneet pysyivät maassa, kunnes sovinto saavutettiin vuotta myöhemmin huhtikuussa 1971. Huhtikuussa 1971 BOAC lensi ensimmäisen Boeing 747 -lennon, Lontoosta New Yorkiin. Yhtiöllä oli yhteensä 15 Boeing 747-100 -konetta ennen yhdistymistään BEA:n kanssa. Vuotta myöhemmin yhtiö tilasi seitsemän Concorde- yliäänikonetta, jotka eivät kuitenkaan ehtineet palvella yhtiötä ennen yhdistymistään. pienoiskuva|BOAC:n Boeing 747-100 laskeutumassa [[Heathrow’n lentoasema|Heathrow'n lentoasemalle vuonna 1972.]]
Vuonna 1974 BOAC ja BEA yhdistyivät nykyiseksi British Airwaysiksi (BA). Yhdistymisen jälkeen tilattiin kaksi British Aerospace 748 -konetta sekä 10 Lockheed Tristar -konetta, jotka saapuivat laivastoon vuonna 1975. 21. tammikuuta 1976 British Airways ja Air France julkaisivat samana päivänä uudet reitit Lontoosta Bahrainiin ja Pariisista Rio De Janeiroon, joita operoisivat uudet Concordet. Myöhemmin British Airways laajensi reittejä New Yorkiin ja Singaporeen. Saman vuoden heinäkuussa BA vastaanotti ensimmäiset Boeing 747-200 -koneet, joilla oli edeltäjäänsä 100- varianttiin verrattuna 3500 kilometriä pidempi kantama sekä suurempi lentoonlähtöpaino. Vuonna 1978 BA tilasi 19 Boeing 737-200 konetta ja kolme BAC 1-11 konetta. pienoiskuva|Yhtiön Concorde vuonna 1978.
1980-luku
1980-luvun alussa polttoaineen hinta nousi hälyttävästi 70%. Yhtiö julkisti suunnitelman, jossa vaadittiin kannattamattomien reittien luopumisesta, henkilöstövähennyksiä ja vanhempien Trident 2, Boeing 707 ja Super VC-10 -lentokoneiden ennenaikaista eläkkeelle siirtämistä, jotka kaikki poistettiin käytöstä maaliskuuhun 1981 mennessä. Vuonna 1980 British Airwaysin tytäryhtiö British Airtoursin viimeinen Boeing 707-400 poistui laivastosta ja yhtiö sai ensimmäiset Boeing 737-200 -koneet sekä seitsemännen ja viimeisen Concorde- yliäänikoneen. Kolme vuotta myöhemmin yhtiö vastaanotti ensimmäiset Boeing 757-200 -koneet, joita käytettiin Euroopan lennoilla.
Vuonna 1983 BA otti käytöön uuden sloganinsa, "The World's Favourite Airline", joka perustui siihen että yhtiö kuljetti eniten matkustajia maailmassa. 4. joulukuuta 1984 British Airways julkisti uuden British Landor- värityksen, jonka tarkoituksena oli tuoda jotain uutta, mutta säilyttää myös jotain vanhaa. Suunnittelu kesti puolitoista vuotta ja maksoi miljoona euroa. pienoiskuva|Yhtiön Boeing 747-100 British Landor- värityksessä vuonna 1985.
Vuonna 1986 yhtiö tilasi 16 Boeing 747-400 -konetta, jotka korvaisivat myöhemmin Boeing 747-100 -ja 200 -koneet sekä lensi ensimmäisen Concorde- lennon Barbadokselle.
Yhtiö yksityistettiin ja listattiin Lontoon pörssiin suuren ylikysynnän alla vuonna 1987 Margaret Thatcherin hallituksen päätöksellä. Kaupankäynti British Airwaysin osakkeilla alkoi 11. helmikuuta. Saman vuoden joulukuussa British Airways yhdistyi British Caledonian kanssa, joka operoi lentoja Länsi-Afrikkaan ja Etelä-Amerikkaan. Yhdistyminen taloudellisesti vaikeuksissa olevan Caledonianin kanssa julkistettiin ja toteutettiin joulukuussa sen jälkeen, kun oli päästy sopimukseen joidenkin Caledonian lähtö- ja saapumisaikojen luopumisesta. Yhtiö sai Caledonialta kahdeksan McDonnell Douglas DC-10- konetta, viisi Boeing 747 -lentokonetta, 13 BAC 1-11-500 -lentokonetta ja 10 Airbus A320-100 -koneen tilauksen. Tämä oli ensimmäinen kerta, kun British Airways omisti DC-10 -lentokoneita ja ne olivat liikenteessä vielä 11 vuotta. pienoiskuva|BA:n McDonnell Douglas DC-10-30.
Vuotta myöhemmin BA vastaanotti ensimmäiset Airbus A320-100- koneet, jotka säilyivät palveluksessa vielä 19 vuotta. Lokakuussa 1988 yhtiö tilasi myös Boeing 737-300, -400 ja -500 variantin koneita, jotka saapuivat laivastoon vuonna 1991. Maaliskuussa 1989 yhtiö esitteli uuden ykkösluokan. 28. heinäkuuta 1989 British Airways lensi ensimmäisen Boeing 747-400 -lentonsa, reittinä Lontoo-Philadelphia-Pittsburgh. -400:n 13000 kilometrin toimintasädettä käytettiin uusilla välilaskuttomilla reiteillä Lontoosta Singaporeen, Tokioon, São Paoloon ja Johannesburgiin. BA:lla oli enimmillään 59 Boeing 747-400 -konetta. thumb|Yhtiön Boeing 747-400 vuonna 1994.
"Dirty Tricks" -skandaali
Vuonna 1991 julkisuuteen nousi "Dirty Tricks" -skandaali, jossa vuonna 1990 British Airwaysin edustajat soittivat Virgin Atlanticin asiakkaille ja teeskentelivät olevansa Vigin Atlanticin edustajia. Edustajat yrittivät saada asiakkaita vaihtamaan lentojaan ja yrittivät tietokoneiden hakkerointia saadakseen pääsyn Virginin Atlanticin tietoihin. Skandaaliin johtivat BA:n silloisen puheenjohtajan Lord Kingin ärtymys BA:n joidenkin reittien siirtämisestä Virgin Atlanticille sekä vuonna 1991 tehtyyn päätökseen sallia Virginin liikennöinti Heathrow'sta. Käännöspiste tuli myöhemmin samana vuonna sen jälkeen, kun Branson oli koonnut paljon julkisuutta saaneen tehtävän lennättääkseen Saddam Husseinin panttivankeja takaisin Iso-Britanniaan.
Tammikuussa 1991 Branson sai vihiä asiasta yksittäiseltä British Airwaysin työntekijältä. BA:n viikoittainen henkilöstösanomalehti BA News julkaisi artikkelin, jossa sanottiin, että väitteet olivat Virginin keksintö. Branson käytti tätä artikkelia vuonna 1992 Lord Kingiä ja British Airwaysia vastaan ​​nostetun kunnianloukkausvaatimuksen perustana.
Yhtiö myönsi korkeimmassa oikeudessa, että henkilökunta oli harjoittanut "huonoja liiketoimintatapoja", mukaan lukien asiakirjojen hävittäminen, matkustajille soittelu ja "vihamielisten ja huono-arvoisten" juttujen levittäminen Virginista lehdistössä. BA pyysi anteeksi ja ratkaisi asian maksamalla Bransonille 600 000 euroa ja Virgin Atlanticille 130 000 euroa. BA:lle aiheutui oikeudenkäyntikuluja 3 miljoonan euron edestä.
1990-luku
Vuonna 1990 uudet Boeing 767-300ER -koneet saapuivat laivastoon, joita käytettiin pääasiassa Euroopan reiteillä. Heinäkuussa 1990 British Airways tilasi 21 uutta Boeing 747-400 -matkustajakonetta. Persianlahden sota vaikutti merkittävästi matkustajamäärien vähenemiseen, jonka myötä monia työpaikkoja menetettiin ja lentokonetilauksia lykättiin.
Kesäkuussa 1991 julkistettiin 12 miljoonan euron arvoinen asiakaspalvelun parannuspaketti, jonka tarkoituksena on säilyttää lentoyhtiön kilpailuetu Pohjois-Atlantilla. "Mission Atlantic" sisälsi uudet Lounget ja lähtöselvitystilat Yhdysvalloissa sekä uudet Club Worldin ateria- ja matkustajapalvelun parannukset Heathrow'lla, jotka kaikki oli tarkoitus ottaa käyttöön kuukauden aikana. Elokuussa BA tilasi 5 miljardilla eurolla lentokoneita, sisältäen 15 Boeing 777-200 konetta ja optiot 24:lle Boeing 747-400 -koneelle ja 11 British Aerospace ATP:lle. Lokakuussa 1991 yhtiö sai ensimmäiset Boeing 737-400 koneet ja viimeiset Lockheed Tristarit poistuivat laivastosta. pienoiskuva|[[Yhdistynyt kuningaskunta|Yhdistyneen kuningaskunnan entinen kuningatar Elisabet II ja hänen aviomiehensä Prinssi Philip laskeutumassa Concorden kyydistä Bergstromin lentotukikohdassa, Texasissa vuonna 1991.]]
Vuonna 1992 British Airways osti 49,9% ranskalaisesta TAT European Airlinesista ja vuonna 1993 25% australialaisesta Qantasista. Vuonna 1993 BA:n pitkäaikainen puheenjohtaja Lord King erosi tehtävästään ja paikalle tuli Colin Marshall. Marshall nimitti yhtiö seuraavaksi toimitusjohtajaksi Bob Aylingin, joka aloitti tehtävässä myöhemmin. Maaliskuussa 1993 BA:n tytäryhtiö British Asia Airways aloitti suorat lennot Lontoosta Taiwaniin käyttäen yhtä Boeing 747-400 -konetta, jossa oli erityinen kiinalainen peräsinlogo. Vuonna 1994 British Airways julkaisi World Offers -hinnat yli 50 kohteeseen ja laski hintoja keskimäärin kolmanneksella myydäkseen paikkoja, jotka muuten olisivat jääneet myymättä. Syyskuussa 1994 julkisti 83 miljoonan euron parannuspaketin, joka sisälsi uusia istuimia, loungeja tärkeimmissä kohteissa kaikkialla Euroopassa, nopean turvatarkastuksen Heathrow'n lentoasemalla sekä uusia lennolla tarjoiltavia ruokia. pienoiskuva|British Asia Airwaysin Boeing 747-400.
Vuonna 1995 yhtiö vastaanotti ensimmäisen Boeing 777-200 -koneensa ja aloitti liikennöinnin Heathrow'sta Dubaihin ja Masqatiin. Vuotta myöhemmin BA:n Concorde teki maailmanennätyksen reitillä New York-Lontoo, vain 2,53 tunnissa.
10. kesäkuuta 1997 yhtiö otti käyttöön taiteilijoiden suunnittelemat abstraktit maalaukset koneidensa sivuperäsimissä. Maalauksia oli alun perin 15 erilaista, mutta maalauksia tuli ajan kuluessa lisää. Kukin maalauksista viittasi johonkin yhtiön reittikohteeseen, historialliseen tapahtumaan tai brittiläiseen taiteeseen. Maalaukset herättivät paljon vastustusta minkä vuoksi niistä luovuttiin parissa vuodessa. Myöskään Britannian entinen pääministeri Margaret Thatcher ei pitänyt maalauksista ja sanoi: "Me lennämme Britannian lipulle, emme näille kauheille asioille", ja peitti maalauksen nenäliinalla. keski|British Airwaysin Boeing 747-400 -koneen peräsimessä oleva Chelsea Rose -maalaus.|alt=|pienoiskuva
Vuotta myöhemmin British Airways avasi uuden bisneskeskuksen Heatrow'n terminaalin 1 Club Europe loungeen. Se varustettiin henkilökohtaisilla tietokoneilla, modeemiliitännöillä kannettaville tietokoneille, fakseilla, puhelimilla sekä kopiointi- ja skannaustoiminnoilla. Samana vuonna yhtiö tilasi 21 Boeing 777 -konetta, kuusi Boeing 757-200 -konetta ja 59 Airbus A320- koneperheen konetta. Vuonna 1999 British Airways, American Airlines, Canadian Airlines International, Cathay Pacific ja Qantas perustivat Oneworld- lentoyhtiöalianssin. Syyskuussa 1999 Finnair liittyi alianssiin ensimmäisenä hyväksyttynä jäsenenä. Myös vuonna 1999 BA:n viimeiset McDonnell Douglas DC-10 ja Boeing 747-100 -koneet poistuivat laivastosta ja yhtiö sai viimeisen Boeing 747-400 -koneensa. pienoiskuva|BA:n Boeing 747-400 Oneworld-värityksessä.
2000-luku
Vuonna 2000 toimitusjohtajan tehtävässä aloitti Rod Eddington. Helmikuussa 2000 British Airways ja Qantas ilmoittivat uusien lentojen aloittamisesta Iso-Britannian ja Australian välillä. Lennot lennettäisiin Singaporen kautta. Yhdessä lentoyhtiöiden oli määrä tarjota neljä päivittäistä vuoroa Lontoon ja Sydneyn välillä. Qantas lisäisi myös toisen päivittäisen lennon Melbournen ja Lontoon välillä. Singaporen ja Perthin välisten vuorojen määrä nousi 18 viikossa ja Singaporen ja Brisbanen välillä 11 viikossa. Reiteillä käytettiin Qantasin Boeing 767 -koneita ja uusien aikataulujen tukemiseksi Qantas alkoi vuokrata British Airwaysilta seitsemää Boeing 767 -lentokonetta. Vuonna 2000 Air Francen Concordelle sattuneen onnettomuuden seurauksena BA asetti Concordet lentokieltoon.